Document ID: 32007R0301

PADOMES REGULA (EK) Nr. 301/2007
(2007. gada 19. marts),
ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kombinētajā nomenklatūrā, kas noteikta Regulas (EEK) Nr. 2658/87 (1) I pielikumā, KN kodi monitoriem ir 8528 51 00, 8528 59 10 un 8528 59 90.
(2)
Ar Padomes Regulu (EK) Nr. 493/2005 (2005. gada 16. marts), ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (2), uz ierobežotu laikposmu pilnīgi atlika kopējā muitas tarifa autonomos nodokļus attiecībā uz šķidro kristālu displeja tehnoloģijas monitoriem, kuru ekrāna diagonāle nepārsniedz 48,5 cm, kuru ekrāna malu attiecība ir 4:3 vai 5:4 un kuri klasificējami ar KN kodu 8528 21 90.
(3)
Šis atlikšanas pasākums bija spēkā līdz 2006. gada 31. decembrim.
(4)
Ar patērētāju guvumu saistītu jautājumu dēļ, lai Kopienā veicinātu ražošanas racionālu attīstību un patēriņa pieaugumu un lai veicinātu tirdzniecību starp dalībvalstīm un trešām valstīm, Kopienas interesēs ir pagarināt spēkā esošo autonomo nodokļu atlikšanu konkrēta veida monitoriem ar KN kodu 8528 59 90 uz vēl diviem gadiem, sākot no 2007. gada 1. janvāra.
(5)
Ņemot vērā nomenklatūras grozījumus, kas pielikuma veidā pievienoti Starptautiskajai preču aprakstīšanas un kodēšanas harmonizētās sistēmas konvencijai, kura pieņemta saskaņā ar Muitas sadarbības padomes 2004. gada 26. jūnija ieteikumu, un ņemot vērā kombinētās nomenklatūras pielāgošanu 2007. gada harmonizētajā sistēmā, no 2007. gada 1. janvāra produktus, kas patlaban klasificējami ar KN kodu 8528 21 90, klasificēs ar kombinētās nomenklatūras KN kodu 8528 59 90.
(6)
Tāpēc attiecīgi būtu jāgroza Regula (EEK) Nr. 2658/87.
(7)
Tā kā ar šo regulu ieviestā atlikšana ir pagarinājums atlikšanai, kas ieviesta ar Regulu (EK) Nr. 493/2005, kura ir spēkā līdz 2006. gada 31. decembrim, un tā kā tas nav Komisijas interesēs, ka uz laiku tiek pārtraukts tarifu atvieglojums attiecībā uz monitoriem, uz kuriem attiecas minētā atlikšana, tad šai regulai būtu jāstājas spēkā nekavējoties, un tā būtu jāpiemēro no 2007. gada 1. janvāra,
IR PIEŅĒMUSI ŠO REGULU.
1. pants
Regulas (EEK) Nr. 2658/87 1. pielikuma otrās daļas “Muitas nodokļu saraksts” XVI sadaļas 85. nodaļā trešās slejas tekstu attiecībā uz KN kodu 8528 59 90 aizstāj ar šādu tekstu:
“14 (3)
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. martā

Labels: 12
3